proxectonos/corpus_dominio_legal_administrativo_tmp huggingface dataset:
DECRETO 331/2009, do 4 de xuño, polo que se designan representantes da Comunidade Autónoma de Galicia na Comisión Galega de Cooperación Local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 23/06/2009

A Comisión Galega de Cooperación Local creouse ao abeiro da Lei 5/1997, do 22 de xullo, de Administración local de Galicia, como órgano permanente de colaboración para a coordinación entre a Administración autonómica e as entidades locais, sendo desenvolvida polo Decreto 280/1998, do 24 de setembro, polo que se aproba o Regulamento de organización e funcionamento da Comisión Galega de Cooperación Local.
En cumprimento do disposto no artigo 189 da Lei 5/1997, do 22 de xullo, de Administración local de Galicia, a dita comisión atópase integrada, paritariamente, por representantes da comunidade autónoma e por representantes das entidades locais galegas, correspondéndolle a representación da comunidade autónoma á Presidencia da Xunta de Galicia, ao titular da consellería competente en materia de réxime local e a aqueles outros membros que designe o Consello da Xunta de Galicia.
Na súa virtude, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día catro de xuño de dous mil nove,
DISPOÑO:
Artigo único.-Os representantes da Comunidade Autónoma de Galicia na Comisión Galega de Cooperación Local serán os titulares dos seguintes centros directivos:
-Dirección Xeral de Administración Local.
-Dirección Xeral de Relacións Institucionais e Parlamentarias.
-Secretaría Xeral da Consellería de Educación e Ordenación Universitaria.
-Secretaría Xeral da Consellería de Economía e Industria.
-Secretaría Xeral da Consellería do Medio Rural.
-Secretaría Xeral da Consellería de Medio Ambiente, Territorio e Infraestruturas.
-Secretaría Xeral da Consellería de Traballo e Benestar.
-Secretaría Xeral da Consellería de Sanidade.
-Dirección Xeral de Orzamentos da Consellería de Facenda.
-Secretaría Xeral de Ordenación do Territorio e Urbanismo.
Asistirá, se é o caso, como suplente de cada un dos representantes anteriormente indicados, o titular dunha subdirección xeral pertencente ao departamento correspondente.
Disposición derrogatoria
Quedan derrogadas todas as disposicións de igual ou inferior rango que se opoñan ao disposto neste decreto.
Santiago de Compostela, catro de xuño de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións
Públicas e Xustiza
RESOLUCIÓN do 19 de maio de 2009, da Secretaría Xeral da Emigración, pola que se lles dá publicidade aos convenios de colaboración subscritos por esta secretaría xeral no último cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 23/06/2009

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño), impón a cada consellería ou entidade da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para lle dar cumplimento a esa obriga,
DISPOÑO:
Artigo único.-Darlle publicidade á relación dos convenios subscritos pola Secretaría Xeral da Emigración nos meses de xaneiro, febreiro, marzo e abril do ano 2009, que se incorpora como anexo a esta resolución.
Santiago de Compostela, 19 de maio de 2009.
J. Santiago Camba Bouzas
Secretario xeral da Emigración
Ver referencia pdf "12100D002P031.PDF"
Ver referencia pdf "12100D003P032.PDF"
RESOLUCIÓN do 9 de xuño de 2009 pola que se anuncia a adxudicación de quince bolsas de estadías para investigadores de fóra da Comunidade Autónoma de Galicia e a súa colaboración en proxectos de investigación no Centro Ramón Piñeiro para a Investigación en Humanidades, convocadas por Resolución do 2 de marzo de 2009 (Diario Oficial de Galicia número 46, do 6 de marzo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/06/2009

Con sustentación na proposta contida na acta da sesión levada a cabo o día 3 de xuño de 2009 pola comisión seleccionadora para a adxudicación de bolsas de estadías para investigadores de fóra da Comunidade Autónoma de Galicia e a súa colaboración en proxectos de investigación no Centro Ramón Piñeiro para a Investigación en Humanidades, segundo a convocatoria anunciada pola Secretaría Xeral de Política Lingüística no DOG número 46, do 6 de marzo de 2009, e de conformidade co establecido na base sexta da referida orde de convocatoria, esta secretaría
RESOLVE:
Primeiro.-Conceder quince bolsas de estadías para investigadores de fóra da Comunidade Autónoma de Galicia para a súa colaboración en proxectos de investigación no Centro Ramón Piñeiro para a Investigación en Humanidades, segundo se detallan no anexo desta resolución.
No caso de producirse algunha renuncia, poderá serlle adxudicada a mencionada bolsa a outro candidato ou candidata, se o houber, de acordo coa relación de suplentes que se inclúe no anexo a esta resolución.
Segundo.-De acordo co establecido na base segunda da convocatoria, a asignación mensual das bolsas a que se refire o punto anterior será de 850 euros, coa retención fiscal que corresponda.
Terceira.-Contra esta resolución, que lle pon fin á vía administrativa, poderá interpoñerse recurso potestativo de reposición ante a Secretaría Xeral de Política Lingüística no prazo dun mes, contado a partir do día seguinte ao da súa publicación no Diario Oficial de Galicia, segundo o disposto na Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente, recurso contencioso-administrativo, ante o Tribunal Superior de Xustiza de Galicia, no prazo de dous meses, contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 9 de xuño de 2009.
Anxo M. Lorenzo Suárez
Secretario xeral de Política Lingüística
Ver referencia pdf "11700D010P040.PDF"
CORRECCIÓN de erros.-Orde do 4 de xuño de 2009 pola que se establecen as bases reguladoras das axudas destinadas ás explotacións gandeiras, industrias agroalimentarias e establecementos de xestión de subprodutos para a mellora da capacidade técnica de xestión de subprodutos de orixe animal non destinados a consumo humano, e se convocan para o ano 2009 (Diario Oficial de Galicia número 112, do 10 de xuño).
CONSELLERÍA DO MEDIO RURAL — III. OUTRAS DISPOSICIÓNS — 17/06/2009

Advertidos erros na Orde do 4 de xuño de 2009 pola que se establecen as bases reguladoras das axudas destinadas ás explotacións gandeiras, industrias agroalimentarias e establecementos de xestión de subprodutos para a mellora da capacidade técnica de xestión de subprodutos de orixe animal non destinados ao consumo humano, e se convocan para o ano 2009, cómpre facer a seguinte corrección.
Na páxina 9.957, no artigo 30º-Financiamento para o ano 2009, onde di: «As axudas reguladas nesta orde estarán financiadas no exercicio 2009 con cargo á aplicación orzamentaria 2009 11 03 713E 7704 da Lei de orzamentos da Comunidade Autónoma de Galicia para o ano 2009, por un importe de 1.714.319,84 euros sen prexuízo de poder utilizar outros remanentes dispoñibles e da ampliación da dotación orzamentaria da orde», debe dicir: «As axudas reguladas nesta orde estarán financiadas no exercicio 2009 con cargo á aplicación orzamentaria 2009 11 03 713E 7700 da Lei de orzamentos da Comunidade Autónoma de Galicia para o ano 2009, por un importe de 30.000 euros sen prexuízo de poder utilizar outros remanentes dispoñibles e da ampliación da dotación orzamentaria da orde».
RESOLUCIÓN do 1 de xuño de 2009, da Dirección Xeral de Centros e Recursos Humanos, pola que se comunican os lugares de publicación das listas definitivas de solicitudes admitidas e excluídas presentadas ao abeiro do punto sétimo, letra b), da Resolución do 1 de abril de 2005 pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa, recibidas a partir do 28 de outubro de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/06/2009

Rematado o prazo de presentación de reclamacións previsto na Resolución do 15 de abril de 2009, da Dirección Xeral de Ordenación e Innovación Educativa, pola que se comunican os lugares de publicación das listas provisionais de solicitudes admitidas e excluídas presentadas ao abeiro do punto sétimo, letra b), da Resolución do 1 de abril de 2005 pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa, recibidas a partir do 28 de outubro de 2008, a Dirección Xeral de Centros e Recursos Humanos da Consellería de Educación e Ordenación Universitaria,
RESOLVE:
Primeiro.-Facer públicas no taboleiro de anuncios dos servizos centrais da Consellería de Educación e Ordenación Universitaria e nos dos seus departamentos territoriais, así como na páxina web desta consellería, as listas definitivas de solicitudes admitidas e excluídas presentadas ao abeiro do punto sétimo, letra b), da citada Resolución do 1 de abril de 2005, recibidas a partir do 28 de outubro de 2008, e que cumpren os requisitos do acordo dentro do prazo de vixencia deste, así como as reclamacións estimadas e desestimadas.
Segundo.-Informar de que contra esta resolución, que pon fin á vía administrativa, os interesados poderán formalizar demanda ante o xulgado do social do lugar de prestación dos servizos ou o do domicilio dos demandantes, á elección destes. A esta demanda xuntaranlle copia da resolución denegatoria, unindo copia de toda a documentación para a entidade demandada, advertíndolles que non terá efecto a reclamación se os interesados non presentaron a demanda ante o xulgado no prazo de dous meses contados desde a notificación da resolución, conforme o disposto nos artigos 10, 69, seguintes e concordantes do Real decreto lexislativo 2/1995, do 7 de abril, polo que se aproba o texto refundido da Lei de procedemento laboral (BOE do 11 de abril).
Santiago de Compostela, 1 de xuño de 2009.
José Manuel Pinal Rodríguez
Director xeral de Centros e Recursos Humanos
CORRECCIÓN de erros.-Decreto 228/2009, do 23 de abril, polo que se nomea secretario xeral da Consellería de Cultura e Turismo a Antonio Fernández-Campa García-Bernardo.
CONSELLERÍA DE CULTURA E TURISMO — II. AUTORIDADES E PERSOAL — 17/06/2009

Advertido erro no devandito decreto, publicado no Diario Oficial de Galicia número 79, do venres 24 de abril, cómpre facer a seguinte corrección:
No título e no texto, onde di: «secretario xeral de Cultura e Turismo», debe dicir: «secretario xeral da Consellería de Cultura e Turismo».
ORDE do 8 de xuño de 2009 sobre delegación de competencias nos departamentos territoriais da Consellería de Economía e Industria.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 17/06/2009

Mediante o Decreto 79/2009, do 19 de abril, establécese a estrutura orgánica da Xunta de Galicia e intégrase nela a Consellería de Economía e Industria.
A actividade administrativa da Consellería de Economía e Industria supón unha concentración de funcións arredor do seu titular que aconsella, dado o seu volume, recorrer á delegación de competencias na Administración periférica desta sen esquecer o debido respecto aos principios que informan a actividade administrativa e que a nosa Constitución recolle no seu artigo 103.1º.
A delegación de competencias permite a axilización administrativa necesaria e redunda en beneficio tanto da Administración como dos administrados, dentro do máis rigoroso respecto ás garantías xurídicas que a tutela dos intereses públicos exixe.
A Orde do 30 de abril de 2009 sobre delegación de competencias na Secretaría Xeral da Consellería de Economía e Industria (DOG nº 87, do 6 de maio) encárgase de delimitar as delegacións de competencias nese órgano. Non obstante, como complemento á devandita orde, é preciso ditar unha nova orde de delegación expresa nos departamentos territoriais desta consellería sobre certas cuestións.
Por isto, facendo uso das facultades que me confiren os artigos 43.3º da Lei 1/1983, do 22 de febreiro, de normas reguladoras da Xunta e a súa Presidencia, o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e demais disposicións de xeral aplicación,
DISPOÑO:
Artigo 1º
Delégase nos xefes/as territoriais da Consellería de Economía e Industria a designación das comisións de servizo con dereito a indemnización previstas no artigo 4 do Decreto 144/2001, do 7 de xuño, do persoal destinado nos departamentos territoriais.
Artigo 2º
A delegación de competencias efectuada nesta orde comprende tamén a resolución dos recursos potestativos de reposición que se interpoñan contra os actos administrativos ditados no exercicio das facultades delegadas.
Artigo 3º
As resolucións administrativas que se adopten facendo uso da delegación de competencias conferida por esta orde farán constar expresamente esta circunstancia e consideraranse ditadas polo órgano delegante.
Artigo 4º
O conselleiro poderá reclamar, en calquera momento, o exercicio das competencias que son delegadas por esta orde, das cales quedan excluídos, en todo caso, os supostos previstos no artigo 13.2º da Lei de réxime xurídico das administracións públicas e do procedemento administrativo común e no artigo 44.2º da Lei de normas reguladoras da Xunta e da súa Presidencia.
Disposición derrogatoria
Quedan derrogadas todas aquelas disposicións de igual ou inferior rango que se opoñan ao previsto nesta orde.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 8 de xuño de 2009.
Javier Guerra Fernández
Conselleiro de Economía e Industria
RESOLUCIÓN do 1 de xuño de 2009, da Dirección Xeral de Administración Local, pola que se procede á publicación das subvencións concedidas en virtude da Orde do 29 de decembro de 2008, pola que se anuncian axudas económicas destinadas ao fomento do asociacionismo municipal a través de mancomunidades de municipios, áreas metropolitanas e consorcios.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 15/06/2009

De conformidade co disposto no artigo 18.1º da Lei 38/2003, do 17 de novembro, xeral de subvencións, e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas por resolución do conselleiro de Presidencia, Administracións Públicas e Xustiza.
Finalidade da axuda: gastos de funcionamento das mancomunidades de municipios, áreas metropolitanas e consorcios locais ou os gastos referidos á prestación de servizos de carácter obrigatorio para os municipios asociados.
Norma reguladora: Orde do 29 de decembro de 2008, pola que se anuncian axudas económicas destinadas ao fomento do asociacionismo municipal, a través de mancomunidades de municipios, áreas metropolitanas e consorcios (DOG nº 2, do 5 de xaneiro de 2009).
Crédito orzamentario: 134.950 euros con cargo á aplicación orzamentaria 06.08.141.A.460.1 do exercicio 2009.
Entidades beneficiarias e importes concedidos:
Ver referencia pdf "11500D003P021.PDF"
Santiago de Compostela, 1 de xuño de 2009.
José Norberto Uzal Tresandí
Director xeral de Administración Local
RESOLUCIÓN do 29 de maio de 2009 pola que se procede á publicación das subvencións concedidas en virtude da Orde do 26 de decembro de 2008, pola que se anuncian axudas económicas destinadas a subvencionar os concellos de Galicia para a contratación temporal de auxiliares de policía local durante a tempada de verán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 15/06/2009

De conformidade co disposto no artigo 18.1º da Lei 38/2003, do 17 de novembro, xeral de subvencións, e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas por resolución do conselleiro de Presidencia, Administracións Públicas e Xustiza.
Finalidade da axuda: contratación temporal de auxiliares de policía local na tempada de verán do ano 2009.
Norma reguladora: Orde do 26 de decembro de 2008, pola que se regula a concesión de axudas económicas aos concellos de Galicia para a contratación temporal de auxiliares de policía local durante a tempada de verán (DOG nº 1, do 2 de xaneiro de 2009).
Crédito orzamentario: 238.000 euros con cargo á aplicación orzamentaria 06.08.141.A.460.0 do exercicio 2009.
Ver referencia pdf "11500D002P020.PDF"
Ver referencia pdf "11500D003P021.PDF"
LEI 1/2009, do 15 de xuño, de modificación da Lei 11/2008, do 3 de decembro, de pesca de Galicia.
PRESIDENCIA — I. DISPOSICIÓNS XERAIS — 16/06/2009

A Lei 11/2008, do 3 de decembro, de pesca de Galicia, foi publicada no Diario Oficial de Galicia o 16 de decembro de 2008. De conformidade coa súa disposición transitoria cuarta, esta lei, salvo o seu capítulo I do título IX, referido á Axencia de Desenvolvemento Sustentable das Zonas de Pesca, xa vixente, debería entrar en vigor aos seis meses da súa publicación no Diario Oficial de Galicia.
A súa entrada en vigor implicaría unha nova reorganización da Administración pesqueira, coa extinción do Instituto Tecnolóxico para o Control do Medio Mariño de Galicia como ente de dereito público que exixiría a creación dunha nova unidade na estrutura orgánica da consellaría competente en materia de pesca, así como a substitución do Servizo de Gardacostas polo Servizo de Inspección e Vixilancia Pesqueira.
Esta nova reorganización debe ser valorada de acordo cos principios de eficacia, austeridade e economía que deben guiar a actuación e organización administrativa do novo Goberno de Galicia.
Por iso, para evitar a súa inmediata entrada en vigor e o incremento dos custos de persoal e económicos que isto supoñería, debe procederse a ampliar o prazo de seis meses establecido para a súa entrada en vigor.
Por todo o exposto, o Parlamento de Galicia aprobou e eu, de conformidade co artigo 13.2º do Estatuto de Galicia e co artigo 24 da Lei 1/1983, do 23 de febreiro, reguladora da Xunta e da súa Presidencia, promulgo en nome de El-Rei, a Lei de modificación da Lei 11/2008, do 3 de decembro, de pesca de Galicia.
Artigo único.-Modificación da Lei 11/2008, do 3 de decembro, de pesca de Galicia.
A Lei 11/2008, do 3 de decembro, de pesca de Galicia, modifícase nos seguintes termos:
A disposición derradeira cuarta da Lei 11/2008, do 3 de decembro, quedará redactada do seguinte modo:
«Esta lei entrará en vigor aos doce meses da súa publicación no Diario Oficial de Galicia.
Á entrada en vigor desta lei, seguirán vixentes aquelas disposicións que non foron derrogadas expresamente naqueles artigos que non contradigan o disposto nesta lei.
O disposto no primeiro parágrafo desta disposición non lle será aplicable ao capítulo I do título IX desta lei, referido á Axencia de Desenvolvemento Sustentable das Zonas de Pesca, que entrará en vigor o día seguinte ao da súa publicación, nin á disposición adicional oitava, que entrará en vigor aos seis meses da publicación desta lei».
Disposición derradeira
Única.-Esta lei entrará en vigor o mesmo día da súa publicación no Diario Oficial de Galicia.
Santiago de Compostela, quince de xuño de dous mil nove.
Alberto Núñez Feijóo
Presidente
b) NOMEAMENTOS PARLAMENTO DE GALICIA
DECRETO 125/2009, do 23 de abril, polo que se dispón que cese Miguel Ángel Rodríguez Lois como delegado provincial de Lugo da Consellería de Sanidade.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Miguel Ángel Rodríguez Lois, como delegado provincial de Lugo da Consellería de Sanidade, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 124/2009, do 23 de abril, polo que se dispón que cese María Ausencia Tomé Martínez de Rituerto como delegada provincial da Coruña da Consellería de Sanidade.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese María Ausencia Tomé Martínez de Rituerto, como delegada provincial da Coruña da Consellería de Sanidade, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 9 de xuño de 2009 pola que se fai público o acordo do Pleno do Parlamento de Galicia relativo á elección dos membros do Consello de Administración da Compañía de Radio-Televisión de Galicia.
PARLAMENTO DE GALICIA — II. AUTORIDADES E PERSOAL — 16/06/2009

O Pleno do Parlamento, en sesión celebrada o día 9 de xuño de 2009, e de conformidade co preceptuado no punto 1º do artigo 4 da Lei 9/1984, do 11 de xullo, acordou elixir como membro do Consello de Administración da Compañía de Radio-Televisión de Galicia a:
-Antelo Pazos, Manuel.
-Araújo Rodríguez, Juan Carlos.
-Bastida Domínguez, María.
-Cid González, Roberto.
-Fernández Vázquez, Adriana.
-Iravedra Lestal, José Luis.
-Jiménez Morán, Juan Manuel.
-Maneiro Vila, Arturo.
-Meijide Gómez, Higinio.
-Peón Piñeiro, Ana Isabel.
-Prado Cores, Montserrat.
-Rodríguez Calvo, Carlos Alberto.
O que lle comunico para o seu coñecemento e efectos.
Santiago de Compostela, 9 de xuño de 2009.
Pilar Rojo Noguera
Presidenta do Parlamento de Galicia
DECRETO 126/2009, do 23 de abril, polo que se dispón que cese Juan Monedero Aguilera como delegado provincial de Ourense da Consellería de Sanidade.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Juan Monedero Aguilera, como delegado provincial de Ourense da Consellería de Sanidade, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 127/2009, do 23 de abril, polo que se dispón que cese Juan Antonio Martín Tejedor como delegado provincial de Pontevedra da Consellería de Sanidade.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Juan Antonio Martín Tejedor, como delegado provincial de Pontevedra da Consellería de Sanidade, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 329/2009, do 18 de xuño, polo que se nomea a Eliseo Diéguez García director do Instituto Enerxético de Galicia (Inega).
CONSELLERÍA DE ECONOMÍA E INDUSTRIA — II. AUTORIDADES E PERSOAL — 19/06/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, e do disposto no artigo 8.1º da Lei 3/1999, do 11 de marzo, de creación do Instituto Enerxético de Galicia, por proposta do conselleiro de Economía e Industria, e logo de deliberación do Consello da Xunta de Galicia, na súa reunión do día dezaoito de xuño de dous mil nove.
Nomeo director do Instituto Enerxético de Galicia (Inega) a Eliseo Diéguez García.
Santiago de Compostela, dezaoito de xuño de dous mil nove.
Alberto Núñez Feijóo
Presidente
Javier Guerra Fernández
Conselleiro de Economía e Industria
DECRETO 328/2009, do 18 de xuño, polo que se nomean os membros do Consello Asesor de RTVE en Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 19/06/2009

De acordo co establecido no artigo 8 da Lei 10/1983, do 9 de decembro, reguladora do Consello Asesor de RTVE en Galicia, e de conformidade coas designacións efectuadas polo Parlamento de Galicia na súa sesión plenaria do día 9 de xuño de 2009,
DISPOÑO:
Nomear membros do Consello Asesor de RTVE en Galicia, logo de coñecemento do Consello da Xunta de Galicia na súa reunión do día dezaoito de xuño de dous mil nove, as seguintes persoas:
Alonso Boo, José Miguel.
Carballo Rodríguez, José Ramón.
Currás Fernández, Ángel.
De la Matta Cantó, Luis.
González Martín, Esperanza.
Méndez Ruiz, Juan Francisco.
Pérez Orge, Cecilia.
Quintáns Paredes, Juan José.
Reguera Ocampo, Agustín.
Rodríguez Castiñeira, María Palomi.
Rodríguez Méndez, Fernando.
Sicart Giménez, Ángel.
Túñez López, José Miguel.
Santiago de Compostela, dezaoito de xuño de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións
Públicas e Xustiza
DECRETO 327/2009, do 18 de xuño, polo que se dispón que cese Juan José Álvarez Carril como director do Instituto Enerxético de Galicia (Inega).
CONSELLERÍA DE ECONOMÍA E INDUSTRIA — II. AUTORIDADES E PERSOAL — 19/06/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, e do disposto no artigo 8.1º da Lei 3/1999, do 11 de marzo, de creación do Instituto Enerxético de Galicia, por proposta do conselleiro de Economía e Industria, e logo de deliberación do Consello da Xunta de Galicia, na súa reunión do día dezaoito de xuño de dous mil nove,
DISPOÑO:
Que cese Juan José Álvarez Carril como director do Instituto Enerxético de Galicia (Inega), agradecéndolle os servizos prestados.
Santiago de Compostela, dezaoito de xuño de dous mil nove.
Alberto Núñez Feijóo
Presidente
Javier Guerra Fernández
Conselleiro de Economía e Industria
b) NOMEAMENTOS CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 128/2009, do 23 de abril, polo que se dispón que cese Rosa María Liaño Pedreira como delegada territorial da Coruña da Consellería de Pesca e Asuntos Marítimos.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Rosa María Liaño Pedreira, como delegada territorial da Coruña da Consellería de Pesca e Asuntos Marítimos, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Orde do 25 de maio de 2009 pola que se establecen as bases reguladoras das axudas para a concesión de subvencións á promoción, produción e edición do libro galego, no que se refire á materialización dos grandes proxectos editoriais, e se procede á súa convocatoria para o ano 2009.
CONSELLERÍA DE CULTURA E TURISMO — III. OUTRAS DISPOSICIÓNS — 19/06/2009

Advertidos erros na Orde do 25 de maio de 2009, publicada no DOG nº 105, do 1 de xuño de 2009, cómpre facer as seguintes correccións:
-Na páxina 9.378 correspondente ao anexo I, no recadro correspondente á documentación complementaria, e na columna esquerda, onde di: «Certificacións de non ter contraídas débedas coa Xunta de Galicia, coa Seguridade Social nin coa Administración Tributaria. (En caso de non as remitir a Dirección Xeral de Creación e Difusión Cultural, de oficio, solicitará estes certificados aos órganos competentes)», debe dicir: «Certificacións de non ter contraídas débedas coa Xunta de Galicia, coa Seguridade Social nin coa Administración Tributaria. (En caso de non as remitir a Dirección Xeral de Promoción e Difusión da Cultura, de oficio, solicitará estes certificados aos órganos competentes)».
-Na mesma páxina correspondente ao anexo I, no recadro que segue ao da documentación complementaria, onde di: «Presta expresamente o seu consentimento á Consellería de Cultura e Deporte para que,...», debe dicir: «Presta expresamente o seu consentimento á Consellería de Cultura e Turismo para que,...».
P.D. (Orde 2-5-2009)
Antonio Fernández-Campa García-Bernardo
Secretario xeral da Consellería de Cultura e Turismo
Ver referencia pdf "11900D012P047.PDF"
DECRETO 129/2009, do 23 de abril, polo que se dispón que cese José Ramón Val Alonso como delegado territorial de Lugo da Consellería de Pesca e Asuntos Marítimos.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese José Ramón Val Alonso, como delegado territorial de Lugo da Consellería de Pesca e Asuntos Marítimos, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 8 de maio de 2009 pola que se declara de interese galego a Fundación Galicia Sustentable e se ordena a súa inscrición na sección do Rexistro de Fundacións de Interese Galego desta consellería.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 19/06/2009

Con data do 10 de marzo de 2009, publicouse no Diario Oficial de Galicia número 48 a Orde do 18 de febreiro de 2009 pola que se clasifica de interese ambiental a Fundación Galicia Sustentable, adscribíndose á Consellería de Medio Ambiente e Desenvolvemento Sostible, departamento a que corresponde o exercicio das funcións do protectorado.
Esta fundación, de acordo co establecido no artigo seis dos estatutos, ten como finalidade xeral o aproveitamento do potencial de Galicia e as súas xentes cara á sustentabilidade desenvolvendo os potenciais dos individuos e colectivos a través das súas accións, actividades e proxectos.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, considerándose cumpridos os requisitos establecidos na Lei 12/2006, do 1 de decembro, de fundacións de interese galego, e 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, logo do informe favorable emitido pola Asesoría Xurídica da Consellería de Medio Ambiente e Desenvolvemento Sostible,
DISPOÑO:
Primeiro.-Declarar de interese galego a Fundación Galicia Sustentable, ao cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da dita fundación no Rexistro de Fundacións de Interese Galego, sección da Consellería de Medio Ambiente, Territorio e Infraestruturas, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-Esta fundación queda sometida ao disposto no resto da normativa de xeral aplicación, en especial ás obrigas de dar publicidade suficiente ás súas actividades, e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e xustificar a través da memoria anual o cumprimento da finalidade fundacional, así como a presentar o plan de actuación con anterioridade ao inicio do exercicio económico correspondente.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de maio de 2009.
Agustín Hernández Fernández de Rojas
Conselleiro de Medio Ambiente, Territorio
e Infraestruturas
ORDE do 15 de xuño de 2009 pola que se ditan instrucións sobre a xornada de traballo de verán do persoal da Administración da Comunidade Autónoma de Galicia.
CONSELLERÍA DE FACENDA — III. OUTRAS DISPOSICIÓNS — 19/06/2009

O Consello da Xunta de Galicia, na súa reunión do día 6 de febreiro de 1990, adoptou un acordo relativo ao réxime vixente en materia de xornada laboral e horario de traballo. Nel establecíase que a xornada de traballo de todo o persoal funcionario ao servizo da Administración da Xunta de Galicia será de trinta e sete horas e trinta minutos semanais, e que o horario de traballo deberá ser realizado por todo o persoal funcionario entre as 7.45 e as 15.15 horas.
Á vista do tempo transcorrido desde esta regulación, faise necesario introducir algunhas melloras dirixidas a regular a xornada de verán, dun xeito expreso, co obxecto de facilitar a conciliación da vida persoal, familiar e laboral, do persoal ao servizo da Administración da Comunidade Autónoma de Galicia, razón pola que o inicio deste período se fai coincidir co remate do curso escolar, sen que isto supoña unha redución na súa duración.
Na súa virtude, no uso das competencias atribuídas polo artigo 14.1º do texto refundido da Lei da función pública de Galicia aprobada polo Decreto lexislativo 1/2008, do 13 de marzo,
DISPOÑO:
Primeiro.-Xornada de traballo de verán.
1. Durante o período abranguido entre o 23 de xuño e o 23 de setembro de 2009, ambos inclusive, establécese unha xornada intensiva de traballo, a razón de seis horas continuadas de traballo, que se desenvolverá entre as oito horas e trinta minutos e as catorce horas e trinta minutos, de luns a venres.
2. Esta xornada queda condicionada a que os servizos públicos queden debidamente garantidos.
3. Trátase dunha xornada que non supón diminución do horario respecto do persoal ao cal non se lle aplica a xornada de verán, nin ampliación do seu ámbito subxectivo. Non desfrutará desta xornada de verán aquel persoal ao cal non se lle aplicaba o horario de verán e o suxeito a un réxime especial de horario.
Segundo.-Oficinas de información e atención ao cidadán e rexistros.
Nas oficinas de rexistro e información previstas na disposición adicional segunda, puntos b) e c) do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán, a xornada intensiva de verán desenvolverase, durante o período abranguido entre o 23 de xuño e o 23 de setembro de 2009, ambos inclusive, de oito horas e trinta minutos a catorce horas e trinta minutos, de luns a sábados.
Santiago de Compostela, 15 de xuño de 2009.
Marta Fernández Currás
Conselleira de Facenda
CORRECCIÓN de erros.-Resolución do 9 de febreiro de 2009 pola que se modifican e se crean ficheiros de carácter persoal.
UNIVERSIDADE DE VIGO — III. OUTRAS DISPOSICIÓNS — 16/06/2009

Advertido erro na publicación da Resolución do 9 de febreiro de 2009 (Diario Oficial de Galicia do 12 de marzo), pola que se modifican e crean ficheiros de carácter persoal, cómpre facer a oportuna corrección:
Ficheiro persoal (1962970007).
Páxina 5.269:
Onde di: «Nivel e medidas de seguridade do ficheiro: básico», debe dicir: «Nivel e medidas de seguridade do ficheiro: medio».
DECRETO 130/2009, do 23 de abril, polo que se dispón que cese María de los Ángeles Asunción Montero López como delegada territorial de Pontevedra (Vigo) da Consellería de Pesca e Asuntos Marítimos.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese María de los Ángeles Asunción Montero López, como delegada territorial de Pontevedra (Vigo) da Consellería de Pesca e Asuntos Marítimos, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 131/2009, do 23 de abril, polo que se dispón que cese Manuel Tajes Gómez como delegado provincial da Coruña da Consellería de Medio Ambiente e Desenvolvemento Sostible.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Manuel Tajes Gómez, como delegado provincial da Coruña da Consellería de Medio Ambiente e Desenvolvemento Sostible, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións
Públicas e Xustiza
DECRETO 133/2009, do 23 de abril, polo que se dispón que cese Francisco José Fumega Piñeiro como delegado provincial de Ourense da Consellería de Medio Ambiente e Desenvolvemento Sostible.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Francisco José Fumega Piñeiro, como delegado provincial de Ourense da Consellería de Medio Ambiente e Desenvolvemento Sostible, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións
Públicas e Xustiza
DECRETO 132/2009, do 23 de abril, polo que se dispón que cese Eduardo Vidal Baamonde como delegado provincial de Lugo da Consellería de Medio Ambiente e Desenvolvemento Sostible.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Eduardo Vidal Baamonde, como delegado provincial de Lugo da Consellería de Medio Ambiente e Desenvolvemento Sostible, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións
Públicas e Xustiza
CORRECCIÓN de erros.-Decreto 318/2009, do 4 de xuño, polo que se establece a estrutura orgánica da Consellería do Medio Rural e do Fondo Galego de Garantía Agraria.
CONSELLERÍA DO MEDIO RURAL — I. DISPOSICIÓNS XERAIS — 22/06/2009

Advertidos erros no citado decreto publicado no DOG nº 114, do 12 de xuño de 2009, é necesario efectuar as seguintes correccións:
Na páxina 10.121, no artigo 12º, onde di: «sen prexuízo do establecido nos números 2 e 4 do artigo anterior...», debe dicir: «sen prexuízo do establecido no punto 5 do número 2 do artigo anterior...».
Na páxina 10.123, na disposición transitoria primeira, onde di: «..., a readscribir o persoal afectado a postos do mesmo nivel, ...», debe dicir: «..., a readscribir o persoal afectado a postos do mesmo nivel ou inferior, ...».
DECRETO 135/2009, do 23 de abril, polo que se dispón que cese María Debén Alfonso  como delegada provincial da Coruña da Consellería de Traballo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese María Debén Alfonso, como delegada provincial da Coruña da Consellería de Traballo, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións
Públicas e Xustiza
DECRETO 134/2009, do 23 de abril, polo que se dispón que cese Juan Francisco Froján Fontán como delegado provincial de Pontevedra da Consellería de Medio Ambiente e Desenvolvemento Sostible.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Juan Francisco Froján Fontán, como delegado provincial de Pontevedra da Consellería de Medio Ambiente e Desenvolvemento Sostible, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións
Públicas e Xustiza
DECRETO 137/2009, do 23 de abril, polo que se dispón que cese Carmen Rodríguez Dacosta como delegada provincial de Ourense da Consellería de Traballo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Carmen Rodríguez Dacosta, como delegada provincial de Ourense da Consellería de Traballo, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións
Públicas e Xustiza
DECRETO 136/2009, do 23 de abril, polo que se dispón que cese José Miguel Vázquez Calvo como delegado provincial de Lugo da Consellería de Traballo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese José Miguel Vázquez Calvo como delegado provincial de Lugo da Consellería de Traballo, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións
Públicas e Xustiza
RESOLUCIÓN do 15 de maio de 2009, da Secretaría Xeral de Política Lingüística, pola que se dá publicidade aos convenios de colaboración subscritos por esta secretaría xeral no primeiro cuadrimestre do ano 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/06/2009

Para os efectos do previsto no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase dar publicidade aos convenios de colaboración subscritos pola Secretaría Xeral de Política Lingüística no primeiro cuadrimestre do ano 2009, os cales se relacionan no anexo desta resolución.
Santiago de Compostela, 15 de maio de 2009.
Anxo M. Lorenzo Suárez
Secretario xeral de Política Lingüística
Ver referencia pdf "12000D006P054.PDF"
RESOLUCIÓN do 23 de xuño de 2009 pola que se acorda o cesamento, por petición propia, de Juan José Gallego Fouz como secretario xeral do Consello Consultivo de Galicia.
CONSELLO CONSULTIVO DE GALICIA — II. AUTORIDADES E PERSOAL — 30/06/2009

De conformidade co disposto no artigo 32.5º do Regulamento de organización e funcionamento do Consello Consultivo de Galicia, aprobado polo Decreto 282/2003, do 22 de maio, e publicado no Diario Oficial de Galicia do día 23 de xuño dese mesmo ano,
RESOLVO:
O cesamento, por petición propia, de Juan José Gallego Fouz como secretario xeral do Consello Consultivo de Galicia, agradecéndolle os servizos prestados.
Santiago de Compostela, 23 de xuño de 2009.
Mª Teresa Conde-Pumpido Tourón
Presidenta do Consello Consultivo de Galicia
b) NOMEAMENTOS CONSELLO CONSULTIVO DE GALICIA
RESOLUCIÓN do 23 de xuño de 2009 pola que se nomea secretaria xeral do Consello Consultivo de Galicia a Ana María López Guizán.
CONSELLO CONSULTIVO DE GALICIA — II. AUTORIDADES E PERSOAL — 30/06/2009

De conformidade co previsto no artigo 21.3º da Lei 9/1995, de creación deste consello, e 32.1º do seu regulamento de organización e funcionamento, e logo de acordo unánime do pleno do Consello Consultivo do 23 de xuño de 2009,
RESOLVO:
Nomear a Ana María López Guizán secretaria xeral do Consello Consultivo de Galicia, con todos os dereitos e obrigas propias do cargo, debendo procederse á publicación desta resolución no Diario Oficial de Galicia.
Santiago de Compostela, 23 de xuño de 2009.
Mª Teresa Conde-Pumpido Tourón
Presidenta do Consello Consultivo de Galicia